CELEX: 32013D0092
Language: mt
Date: 2013-02-18 00:00:00
Title: 2013/92/UE: Deċiżjoni ta’ Implimentazzjoni tal-Kummissjoni tat- 18 ta’ Frar 2013 dwar is-superviżjoni, il-kontrolli tas-saħħa tal-pjanti u l-miżuri li għandhom jittieħdu rigward il-materjal għall-ippakkjar tal-injam li bħalissa jintuża fit-trasport ta’ prodotti speċifikati li joriġinaw fiċ-Ċina (notifikata bid-dokument numru C(2013) 789)

20.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 47/74
            
         DEĊIŻJONI TA’ IMPLIMENTAZZJONI TAL-KUMMISSJONI
   tat-18 ta’ Frar 2013
   dwar is-superviżjoni, il-kontrolli tas-saħħa tal-pjanti u l-miżuri li għandhom jittieħdu rigward il-materjal għall-ippakkjar tal-injam li bħalissa jintuża fit-trasport ta’ prodotti speċifikati li joriġinaw fiċ-Ċina
   (notifikata bid-dokument numru C(2013) 789)
   (2013/92/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2000/29/KE tat-8 ta’ Mejju 2000 dwar il-miżuri protettivi kontra l-introduzzjoni ġewwa l-Komunità ta’ organiżmi ta’ ħsara għall-prodotti tal-pjanti u kontra t-tixrid tagħhom ġewwa l-Komunità (1), u b’mod partikolari t-tielet sentenza tal-Artikolu 16(3) tagħha,
   Billi:
   
               (1)
            
            
               Il-materjal għall-ippakkjar tal-injam li bħalissa jintuża fit-trasport ta’ oġġetti ta’ kull tip fl-Unjoni għandu jkun konformi mal-punti 2 u 8 tat-Taqsima I il-Parti A tal-Anness IV tad-Direttiva 2000/29/KE.
            
         
               (2)
            
            
               Il-kontrolli riċenti tas-saħħa tal-pjanti mill-Istati Membri wrew li l-materjal għall-ippakkjar tal-injam li jintuża fit-trasport ta’ ċerti prodotti li joriġinaw fiċ-Ċina kien kontaminat b’organiżmi dannużi, b’mod partikolari l-Anoplophora glabripennis (Motschulsky), li kkawża tifqigħat ta’ dawk l-organiżmi fl-Awstrija, Franza, il-Ġermanja, l-Italja, il-Pajjiżi l-Baxxi u r-Renju Unit.
            
         
               (3)
            
            
               Għaldaqstant, il-materjal għall-ippakkjar tal-injam ta’ dawk il-prodotti għandu jkun soġġett għas-superviżjoni msemmija fl-Artikolu 13(1) tad-Direttiva 2000/29/KE, tal-kontrolli tas-saħħa tal-pjanti msemmija fl-Artikolu 13a(1)(b)(iii) ta’ din id-Direttiva, u fejn jixraq, għall-miżuri msemmija fl-Artikolu 13c(7) ta’ din id-Direttiva. Ir-riżultati ta’ dawn il-kontrolli tas-saħħa tal-pjanti għandhom jiġu nnotifikati lill-Kummissjoni.
            
         
               (4)
            
            
               Abbażi tar-riżultati nnotifikati lill-Kummissjoni, għandha ssir analiżi sal-31 ta’ Marzu 2014 biex tevalwa l-effikaċja ta’ din id-Deċiżjoni u tivvaluta r-riskji fitosanitarji mill-importazzjoni lejn l-Unjoni tal-materjal għall-ippakkjar tal-injam li jintuża fit-trasport ta’ ċerti prodotti li joriġinaw fiċ-Ċina.
            
         
               (5)
            
            
               Din id-Deċiżjoni għandha tapplika sal-31 ta’ Marzu 2015.
            
         
               (6)
            
            
               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar is-Saħħa tal-Pjanti,
            
         ADOTTAT DIN ID-DIRETTIVA:
   Artikolu 1
   Definizzjonijiet
   Għall-finijiet ta’ din id-deċiżjoni, japplikaw id-definizzjonijiet li ġejjin:
   
               (a)
            
            
               “materjal għall-ippakkjar tal-injam” tfisser injam jew prodotti tal-injam użati biex jerfgħu, jipproteġu jew iġorru xi prodott, fl-għamla ta’ kaxxi tal-ippakkjar, kaxxi, krejts, ċilindri u pakkeġġar simili, paletti, paletti-kaxxi u twavel oħra għat-tagħbija, kullari tal-paletti u dunnaġġi, li bħalissa jintużaw għat-trasport ta’ oġġetti ta’ kull tip; filwaqt li huwa eskluż l-injam ipproċessat li jkun manifatturat bil-kolla, bis-sħana jew bil-pressjoni jew b’taħlit ta’ dawn, u l-materjal tal-ippakkjar magħmul kollu kemm hu mill-injam b’6 mm ħxuna jew anqas.
            
         
               (b)
            
            
               “prodotti speċifikati” tfisser prodotti li joriġinaw fiċ-Ċina importati fl-Unjoni permezz tal-kodiċijiet tan-Nomenklatura Magħquda elenkati fl-Anness I u li jissodisfaw id-deskrizzjonijiet stabbiliti fl-Anness I tar-Regolament tal-Kunsill (KEE) Nru 2658/87 (2).
            
         
               (c)
            
            
               “kunsinna” tfisser kwantità ta’ oġġetti koperta b’dokument waħdieni li huwa meħtieġ għall-formalitajiet doganali jew għal formalitajiet oħrajn.
            
         Artikolu 2
   Superviżjoni
   1.   Il-materjal għall-ippakkjar tal-injam ta’ kull kunsinna tal-prodotti speċifikati għandu jkun soġġett għal superviżjoni doganali skont l-Artikolu 37(1) tar-Regolament tal-Kunsill (KEE) Nru 2913/92 (3) u għal superviżjoni mill-korpi uffiċjali responsabbli kif imsemmi fl-Artikolu 13(1) tad-Direttiva 2000/29/KE. Il-prodotti speċifikati jistgħu biss jitpoġġew taħt xi waħda mill-proċeduri doganali kif jispeċifika l-Artikolu 4(16)(a), (d), (e), (f), (g) tar-Regolament (KEE) Nru 2913/92, jekk ikunu tlestew il-formalitajiet kif speċifikati fl-Artikolu 3.
   2.   Il-korpi uffiċjali responsabbli jistgħu jirrikjedu lill-awtoritajiet tal-ajruport, tal-port, jew lill-importaturi inkella lill-operaturi, skont kif ikun maqbul bejniethom, biex, malli jkunu konxji mill-wasla imminenti tal-prodotti speċifikati, jgħarrfu b’dan bil-quddiem lill-uffiċċju doganali fil-punt tad-dħul u lill-korp uffiċjali tal-punt tad-dħul.
   Artikolu 3
   Kontrolli tas-saħħa tal-pjanti
   Il-materjal għall-ippakkjar tal-injam tal-kunsinni tal-prodotti speċifikati għandu jkun soġġett għall-kontrolli tas-saħħa tal-pjanti previsti fl-Artikolu 13a(1)(b)(iii) tad-Direttiva 2000/29/KE fil-frekwenzi minimi stipulati fl-Anness I ta’ din id-Deċiżjoni biex ikun konfermat li l-materjal għall-ippakkjar tal-injam jissodisfa r-rekwiżiti stabbiliti fil-punti (2) u (8) tat-Taqsima I tal-Parti A tal-Anness IV tad-Direttiva 2000/29/KE.
   Il-kontrolli tas-saħħa tal-pjanti għandhom isiru fil-punt tad-dħul fl-Unjoni jew fil-post tad-destinazzjoni stabbilit skont id-Direttiva tal-Kummissjoni 2004/103/KE (4) li għandha tapplika mutandis mutandis.
   Artikolu 4
   Miżuri f’każ ta’ nuqqas ta’ konformità
   F’każ li l-kontrolli tas-saħħa tal-pjanti msemmija fl-Artikolu 3 juru li l-punti (2) u (8) tat-Taqsima I tal-Parti A tal-Anness IV tad-Direttiva 2000/29/KE mhumiex segwiti jew li l-materjal għall-ippakkjar tal-injam huwa kontaminat bl-organiżmi dannużi elenkati fil-Parti A tal-Anness I ta’ din id-Direttiva, l-Istat Membru kkonċernat għandu minnufih jissoġġetta l-materjal għall-ippakkjar tal-injam mhux konformi għal waħda mill-miżuri pprovduti fl-Artikolu 13c(7) ta’ din id-Direttiva.
   Artikolu 5
   Rappurtar
   Bla ħsara għad-Direttiva tal-Kummissjoni 94/3/KE (5), l-Istati Membri għandhom jinnotifikaw in-numru u r-riżultati tal-kontrolli tas-saħħa tal-pjanti mwettqa skont l-Artikoli 2 u 3 ta’ din id-Deċiżjoni lill-Kummissjoni permezz tal-formularju tar-rapportar fl-Anness II sal-31 ta’ Ottubru 2013 għall-perjodu mill-1 ta’ April 2013 sat-30 ta’ Settembru 2013; sat-30 ta’ April 2014 għall-perjodu mill-1 ta’ Ottubru 2013 sal-31 ta’ Marzu 2014; sal-31 ta’ Ottubru 2014 għall-perjodu mill-1 ta’ April 2014 sat-30 ta’ Settembru 2014; u sat-30 ta’ April 2015 għall-perjodu mill-1 ta’ Ottubru 2014 sal-31 ta’ Marzu 2015.
   Artikolu 6
   Reviżjoni
   Din id-Deċiżjoni għandha tiġi riveduta sal-31 ta’ Mejju 2014.
   Artikolu 7
   Id-dħul fis-seħħ u tmiem l-applikazzjoni
   Din id-Direttiva għandha tidħol fis-seħħ fl-1 ta’ April 2013.
   Għandha tapplika sal-31 ta’ Marzu 2015.
   Artikolu 8
   Destinatarji
   Din id-Deċiżjoni hija indirizzata lill-Istati Membri.
   
      Magħmul fi Brussell, it-18 ta’ Frar 2013.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1.
   
      (2)  ĠU L 256, 7.9.1987, p. 1.
   
      (3)  ĠU L 302, 19.10.1992, p. 1.
   
      (4)  ĠU L 313, 12.10.2004, p. 16.
   
      (5)  ĠU L 32, 5.2.1994, p. 37.
   
      ANNESS I
      
         IL-PRODOTTI SPEĊIFIKATI
      
      
                  Kodiċi tan-Nomenklaturi Magħquda
               
               
                  Deskrizzjoni
               
               
                  Frekwenza tal-kontrolli tas-saħħa tal-pjanti (%)
               
            
                  2514 00 00 
               
               
                  Lavanja, kemm jekk mirquma mingħajr finezza jew sempliċiment maqtugħa, permezz ta’ ssegar jew mod ieħor, fi blokki jew f’ċangaturi ta’ forma rettangolari (inkluża kwadra) u kemm jekk le
               
               
                  90 
               
            
                  2515 
               
               
                  Irħam, travertina, ecaussine u ġebel ieħor kalkaruż għal monumenti jew għal bini ta’ gravità speċifika fid-dieher ta’ 2,5 jew iżjed, u alabastru, kemm jekk mirqum mingħajr finezza jew sempliċiment maqtugħ, permezz ta’ ssegar jew mod ieħor, fi blokki jew f’ċangaturi ta’ forma rettangolari (inkluża kwadra) u kemm jekk le
               
               
                  90 
               
            
                  2516 
               
               
                  Granit, porfirju, bażalt, ġebel imrammel u ġebel ieħor għal monumenti jew għal bini, kemm jekk mirqum mingħajr finezza jew sempliċiment maqtugħ, permezz ta’ ssegar jew mod ieħor, fi blokki jew f’ċangaturi ta’ forma rettangolari (inkluża kwadra) u kemm jekk le
               
               
                  90 
               
            
                  6801 00 00 
               
               
                  Ċangaturi tal-granit, għazez u ċangar, ta’ ġebla naturali (ħlief lavanja)
               
               
                  15 
               
            
                  6802 
               
               
                  Ġebla monumentali jew għall-bini maħduma (ħlief lavanja) u oġġetti tagħha, ħlief oġġetti ta’ titlu 6801 ; kubi tal-mużajk u bħalhom, ta’ ġebla naturali (inkluża lavanja), fuq dahar ta’ rinforz jew le; ħbub, laqx u trab, ta’ ġebla naturali, b’kuluri artifiċjali (inkluża lavanja)
               
               
                  15 
               
            
   
      ANNESS II
      
         FORMULARJU GĦAR-RAPPURTAR
      
      
                  
                     Rapport dwar il-kontrolli fitosanitarji mal-importazzjoni ta’ materjal għall-ippakkjar tal-injam ta’ kull kunsinna tal-prodotti speċifikati li joriġinaw fiċ-Ċina.
                  
               
            
                  
                     Perjodu tar-Rappurtar:
                  
               
            
                  
                     Stat Membru relatur:
                  
               
            
                  
                     Punti tad-dħul inkwistjoni:
                  
               
               
                  
                              Post tal-ispezzjoni
                           
                           
                              :
                           
                           
                              
                                 kemm ġew spezzjonati fil-punt tad-dħul:
                              
                              
                                 kemm ġew spezzjonati fil-post tad-destinazzjoni:
                              
                           
                        
            
                   
               
               
                  
                     Kodiċi tan-Nomenklaturi Magħquda: 2514 00 00 
                  
               
               
                  
                     Kodiċi tan-Nomenklaturi Magħquda: 2515 
                  
               
               
                  
                     Kodiċi tan-Nomenklaturi Magħquda: 2516 
                  
               
               
                  
                     Kodiċi tan-Nomenklaturi Magħquda: 6801 00 00 
                  
               
               
                  
                     Kodiċi tan-Nomenklaturi Magħquda: 6802 
                  
               
            
                  Nru ta’ kunsinni li jidħlu fl-UE mill-Istat Membru relatur
               
               
                   
               
               
                   
               
               
                   
               
               
                   
               
               
                   
               
            
                  Nru ta’ kunsinni spezzjonati
               
               
                   
               
               
                   
               
               
                   
               
               
                   
               
               
                   
               
            
                  
                              —
                           
                           
                              Li fosthom, kellhom organiżmu dannuż u ma kinux konformi mal-marka ISPM15 (j.j. agħti statistika dettaljata għal kull organiżmu dannuż u jekk il-marka hix nieqsa jew skorretta)
                           
                        
               
                   
               
               
                   
               
               
                   
               
               
                   
               
               
                   
               
            
                  
                              —
                           
                           
                              Li fosthom, kellhom organiżmu dannuż u kienu konformi mal-marka ISPM15 (j.j. agħti statistika dettaljata għal kull organiżmu dannuż)
                           
                        
               
                   
               
               
                   
               
               
                   
               
               
                   
               
               
                   
               
            
                  
                              —
                           
                           
                              Li fosthom, kienu biss konformi mal-marka ISPM15 (j.j. agħti statistika dettaljata li tifred dawk b’marka nieqsa minn dawk b’marka skorretta)
                           
                        
               
                   
               
               
                   
               
               
                   
               
               
                   
               
               
                   
               
            
                  
                     Nru Totali ta’ kunsinni spezzjonati interċettati b’materjal għall-ippakkjar tal-injam mhux konformi
               
               
                   
               
               
                   
               
               
                   
               
               
                   
               
               
                   
               
            
                  
                     Nru Totali ta’ kunsinni spezzjonati b’materjal għall-ippakkjar tal-injam konformi